Jonavos rajono savivaldybės kultūros centras

Jonavos rajono savivaldybės kultūros centras (Jonavos kultūros centras, Jonavos KC, JKC) – didžiausia Jonavos rajono kultūrines paslaugas teikianti organizacija. JKC turi 11 filialų rajono seniūnijose.  2017 metais  kultūros centro padaliniais tapo Krašto muziejus  ir Savivaldybės teatras.  Adresas – Žeimių g. 15, LT-55158, Jonava.

Filialai 

 Bukonių kultūros centras (Bukonys, LT-55070 Jonavos r.)
 Čičinų kultūros centras (Čičinai, LT-55243 Jonavos r.)
 Juškonių kultūros centras (Juškonys, LT-55070 Jonavos r.)
 Kulvos kultūros centras (Kulva, LT-55350 Jonavos r.)
 Liepių kultūros centras (Liepiai, LT-55431 Jonavos r.)
 Panoterių kultūros centras (Panoteriai, LT-55085 Jonavos r.)
 Ruklos kultūros centras (Rukla, LT-55285 Jonavos r.)
 Šilų kultūros centras (Šilai, LT-55463 Jonavos r.)
 Šveicarijos kultūros centras (Šveicarija, LT-55302 Jonavos r.)
 Upninkų kultūros centras (Upninkai, LT-55001 Jonavos r.)
 Užusalių kultūros centras (Užusaliai, LT-55333 Jonavos r.)

Kultūros rūmų patalpos 
Jonavos KC rūmuose yra 2 salės ir 2 studijos, fojė:
 Didžioji salė: 596 vietų; scenos plotas – 254 m², gylis – 12 m iki avanscenos, avanscena – 4 m, scenos plotis -10 m iki kulisų, užkulisiai – 3 m. Scenoje 19 štangų. Iš jų ant 5 stangų sukabinti sofitai.
Mažoji salė, iki 200 vietų

 Mano galerija, iki 150 vietų
 Choro studija
2 šokio studijos
Fojė
Dainavimo studija
Džiazo studija

Veikla 
Kultūros centro tikslai ir uždaviniai: puoselėti etninę kultūrą, mėgėjų meną, kurti menines programas, plėtoti švietėjišką (edukacinę, pramoginę) veiklą, tenkinti bendruomenės kultūrinius poreikius, organizuoti vaizduojamojo meno,  kino ir profesionalaus meno sklaidą. Pagrindiniai renginiai:

 Festivalis „Vasara Jonavoje“ (gegužės, birželio, liepos, rugpjūčio mėn.)
 Tarptautinis chorų festivalis „Šviesa amžinoji dainos 2019“ (gegužės mėn.)
 Tarptautinis festivalis „JONAVA JAZZ 2019“ (liepos mėn.)
 Respublikinis vaikų ir jaunimo festivalis „Siūlai siūlai susivykit " (rugsėjo mėn.)
 Dailininkų pleneras „Dėmės" (šiam projektui ieškotume partnerių užsienyje) (rugpjūčio mėn.)
 Tarptautinis teatrų forumas „Aidas“ (rugsėjo mėn.)
 Respublikinis gatvės šokių festivalis „Šokių gatvė 2019“ (kovo mėn.)
 Respublikinis vaikų pop. chorų festivalis  „Vaikystės spalvos“ (birželio mėn.)

Pagrindinis, masiškiausias ir žymiausias renginys – Joninės,  Kasmet sutraukia daugiau 10 000 žiūrovų.

Vadovybė 
Direktorius – Sergejus Jefimenka

 Direktoriaus pavaduotoja kultūrinei veiklai – Jurgita Serapinė
 Direktoriaus pavaduotojas ūkio klausimams – Gintautas Masteika

Taip pat skaitykite 
Jonavos meno mokykla, Jonavos baldų kombinato kultūros namai

Išnašos

Nuorodos 
 Oficialus Jonavos kultūros centro tinklalapis

Lietuvos kultūrinės organizacijos
Jonavos rajono savivaldybė